ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్యూర్టో రికో
కామన్‌వెల్త్ రాజ్యాంగాన్ని ఆమోదించడం వలన ద్వీపపు పౌర ప్రభుత్వములో చారిత్రక మార్పులు వచ్చాయి. ఇవి 1950, 1952లలో అమెరికా కాంగ్రెస్ ఆమోదించినవి కావు. వీటి వలన అమెరికా, ప్యూర్టో రికో సంబంధాలపై ఉన్న చట్టపరమైన నిబంధనలు పునరుద్ధరించబడ్డాయి. ఈ సంబంధం అమెరికా రాజ్యాంగంలోని ప్రాదేశిక నిబంధన పై ఆధారపడింది. ఈ సంబంధాన్ని కొనసాగించడానికి గాను, ముందుగా ఏర్పరుచుకొని ఉన్న నిబంధనల చట్టపరమైన ఒప్పందాన్ని ఫెడరల్ రిలేషన్ యాక్ట్ అని పిలుస్తారు (FRA). రాజ్యంగ బద్ధమైన శాసన సభ ఆమోదించిన 34 వ తీర్మానం, మరియు 1952 నవంబరు 4న, నిర్వహించిన రిఫరెండంలను అనుసరించి కామన్‌వెల్త్ రాజ్యాంగపు అధికరణం VII, విభాగము 3లో ఒక కొత్త వాక్యాన్ని చేర్చారు. "ఈ రాజ్యాంగానికి చేసే ఏ సవరణ అయినా, మార్పయినా అమెరికా రాజ్యాంగపు నిబంధన,ల ద్వారా అమలులోకి వచ్చిన తీర్మానానికి, ప్యూర్టో రికో ఫెడరల్ రిలేషన్స్ యాక్ట్, మరియు పబ్లిక్ లా 660,ఎనభై ఒకటవ కాంగ్రేస్లకు అనుగుణంగా ఉండాలి". అమెరికా కోడ్ టైటిల్ 48 పేరుతో నమోదైన, ఫెడరల్ రిలేషన్స్ యాక్ట్ నిబంధనలు, అధ్యాయం 4లోని అంశాలు ప్యూర్టో రికోకు మాత్రమే కాకుండా, దాని సమీపంలో ఉన్న అమెరికాకు చెందిన ఇతర దీవులకు, వాటికి సంబంధించిన జలాలకు కూడా వర్తిస్తాయి. ఈ అధ్యాయంలో పేర్కొన్న ప్యూర్టో రికో అనే పేరు కేవలం దానికి మాత్రమే కాకుండా, ఇంతకు ముందు చెప్పినట్టుగా సమీపంలోని దీవులకు కూడా వర్తిస్తుంది. FRAలోని నిర్దేశిత ఉప విభాగాలు "ఒప్పందం ప్రకారం ఆమోదింపబడినవి". ఇతర నిబంధనలతో వీటితో పోల్చినట్లయితే, ఇవి ఒప్పందం నుండి మినహాయించబడ్దాయి. పౌరసత్వ హోదా, పన్ను నిబంధనలు, పౌరహక్కులు, వర్తకం, వాణిజ్యం, ఆర్థిక వ్యవహారాలు, ప్రభుత్వ భూముల పరిపాలన వంటి అనేక విషయాలతో పాటుగా, శాసనాలకు సంబంధించిన వ్యవస్థీకృత ఒప్పందాలు అమెరికా కాంగ్రేస్ నిర్ణయాధికారం కిందనే ఉన్నాయి. వీటిని సమాఖ్య ప్రభుత్వం నియంత్రిస్తాయి. వీటితో పాటుగా దీవుల ఆధీనంలోని జలాలు, కాంగ్రేస్ ప్రాతినిధ్యం, న్యాయ ప్రక్రియ వంటివి సమాఖ్య ప్రభుత్వ నియంత్రణలో ఉంటాయి.